ร้าน High hat เป็นร้านซูชิฟิวชั่นในซอยศูนย์วิจัย ใกล้กับโรงพยาบาลกรุงเทพค่ะ ร้านตกแต่งแบบเรียบหรูดูดี เรื่องบรรยากาศนี่ชอบเลยค่ะ

สำหรับอาหารร้านนี้จะมีทั้งอาหารญี่ปุ่น และอาหารแม็กซิกัน วันนี้ก็เลยมาลองทั้ง 2 อย่างเลย

Ume sashimi (900)

ปลา 4 ชนิด ทั้งหมด 12 ชิ้น ชิ้นใหญ่จุใจมาก ความสดใช้ได้ไม่คาว กลางๆ ถือว่าจานนี้โอเคเลยค่ะ

Taco chicken

ทาโก้ไก่ จานนี้เป็นอาหารแม็กซิกัน ไก่กริลมาอร่อยดี หอม แต่ข้อเสียคือผัก ใส่แต่ผักกาดหอมอย่างเดียว สรุปจานนี้ก็กลางๆ ค่ะ

quesadila cheese

หน้าตาคล้ายพิซซ่า แป้งบาง ชีสอร่อย เสียดายตอนแรกจะสั่งเนื้อแต่ทางร้านไม่มีค่ะ

ปิดท้ายด้วยของหวาน ไอศกรีมชาเขียวเสริฟบนคุ้กกี้อบร้อน หอมดีช็อคแล็ตเข้มข้น (210)

พนักงานก็บริการดีพอสมควร อาหารไม่ต้องรอนานค่ะ

สรุปร้านนี้อาหารพอใช้ได้แต่ข้อเสียคือราคาสูงพอควรเลยค่ะ